CELEX ID: 32012R0198
Publication Date: 2012-03-08

Document:
KOMISIJOS ĮGYVENDINIMO REGLAMENTAS (ES) Nr. 198/2012
2012 m. kovo 8 d.
kuriuo nustatomos Tarybos reglamento (EB) Nr. 104/2000 I priede išvardytų žuvininkystės produktų pašalinimo iš rinkos ir pardavimo kainos, taikytinos Sąjungoje 2012 žvejybos metais
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 20 straipsnio 3 dalį ir 22 straipsnį,
kadangi:
(1)
Reglamente (EB) Nr. 104/2000 numatyta, kad kiekvienam to reglamento I priede nurodytam produktui pagal šviežumą, dydį ar svorį ir produkto pateikimo formą, taikant perskaičiavimo koeficientą atitinkamai produktų kategorijai, turi būti nustatyta Sąjungos pašalinimo iš rinkos ir pardavimo kaina, kuri sudarytų ne daugiau kaip 90 % atitinkamos orientacinės kainos;
(2)
pašalinimo iš rinkos kainos gali būti dauginamos iš koregavimo koeficientų, jei žuvų iškrovimo teritorijos yra labai toli nuo pagrindinių Sąjungos vartojimo centrų. 2012 žvejybos metais taikytinos visų susijusių produktų orientacinės kainos buvo nustatytos Tarybos reglamentu (ES) Nr. 1388/2011 (2);
(3)
siekiant nesutrukdyti intervencijos sistemos veikimo 2012 m., šis reglamentas turėtų būti taikomas atgaline data nuo 2012 m. sausio 1 d.;
(4)
šiame Reglamente numatytos priemonės atitinka Žuvininkystės produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Perskaičiavimo koeficientai, naudojami 2012 žvejybos metais taikytinoms Reglamento (EB) Nr. 104/2000 I priede išvardytų produktų Sąjungos pašalinimo iš rinkos ir pardavimo kainoms apskaičiuoti, kaip nurodyta to reglamento 20 ir 22 straipsniuose, yra išdėstyti šio reglamento I priede.
2 straipsnis
Sąjungos pašalinimo iš rinkos ir pardavimo kainos, taikytinos 2012 žvejybos metais, ir produktai, kuriems jos taikomos, yra nustatyti II priede.
3 straipsnis
Pašalinimo iš rinkos kainos, taikomos 2012 žvejybos metais labai toli nuo pagrindinių Sąjungos vartojimo centrų esančiuose žuvų iškrovimo rajonuose, toms kainoms apskaičiuoti naudoti koregavimo koeficientai ir produktai, kuriems šios kainos taikomos, yra nustatyti III priede.
4 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2012 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. kovo 8 d.

EuroVoc Classification:
Level 1: 100148
100156
Level 2: 100207
100252
Level 3: 2639
1372
2489
2656
All Descriptors: 1025
2659
2664
2718